ایران-دا سون گونلر باش وئرمیش مئشه یانغین‌لاری ایله باغلی 40 نفر حبس اولونوب.
بونو ایرانین مئشه‌لرین، اکین ساحه‌لری‌نین و سو قایناق لارینین محافظه‌سی عذره تشکیلاتین صدری علی عباس نژاد  دئییب.
او دئییب کی، باش وئرمیش یانغین‌لارین بیر قیسمی قورو هاوا شرایطی ایله علاقه‌لی اولسا دا، بیر قیسمی شوبهه‌لی‌دیر و قصداً تؤردیلیب.
قئید ائدک کی، اؤتن هفته‌لر ایرانین باتی و قوزیی بؤلگه‌سینده مئشه یانغین‌لاری باش وئریب. ایران رسمی‌لری بو یانغین‌لارین قصداً تؤردیلدیگینی بیلدیریر.
مئشه یانغین‌لاری مین‌لرله هکتاردا آغاجین یانماسی ایله یاناشی بیر نئچه نفر اکولوژی فعالین اؤلمه‌سینه سبب اولوب.
